ROMÂNIA 

JUDEȚUL TIMIȘ

MUNICIPIUL TIMIȘOARA

DIRECȚIA PATRIMONIU


COMPARTIMENTUL  SPAȚII CU ALTĂ DESTINAȚIE 

NR.  SC2022 - 012610/23.05.2022
RAPORT DE SPECIALITATE A PROIECTULUI DE HOTĂRÂRE

privind atribuirea  cu contract de închiriere, pe o perioadă de 3 ani a spațiul cu altă destinație 

               situat în imobilul din Timișoara,  str. Eugeniu de Savoya nr. 18, ap.  6 către  Asociația de 
                                            Dezvoltare  Intercomunitară ” Polul de creștere Timișoara”

Asociația de Dezvoltare Intercomunitară ” Polul de creștere Timișoara”, a fost constituită în scopul cooperării între unitățile administrativ teritoriale membre, pentru realizarea în comun a unor proiecte de dezvoltare de interes zonal sau regional, ori furnizării în comun a unor servicii publice. 

Prin  cererea  cu numărul SC2022-010431/02.05.2022, Asociația de Dezvoltare Intercomunitară ” Polul de creștere Timișoara”  solicită un spațiu pentru sediul social al asociației, întrucât spațiul deținut a fost repartizat Creșei Timișoara.

Spațiul din Timișoara, str. E. de Savoya nr. 18, ap. 6,  este în suprafață de 69,02 m.p, situat la etajul I al imobilului și este înscris în Cartea Funciară nr. 403392-C1-U7 Timisoara, nr. topo 231/VI, în proprietatea Statului Român, în folosința Sfatului Popular al Orașului Timișoara.
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar  93 şi valoarea de inventar 163.136 lei. 
Spațiul se află în stare de degradare ( fisură pe un perete  exterior ), asociația se angajează să reabiliteze spațiul din fonduri proprii, aspect ce va fi consemnat în clauzele contractului de închiriere.
Spaţiul a fost verificat prin următoarele adrese ale serviciilor de specialitate, fiind liber de sarcini:

· Adresa SC2022-010431/18.05.2022-  a Compartimentului  Administrare Fond Funciar; 

· Adresa  SC2022- 010431/20.05.2022 - a Serviciului Juridic; 

· Adresa  SC2022-010431/18.05.2022  a Biroului Clădiri, Terenuri. 

Solicitarea  de   prelungire   a   fost  analizată    în  ședința  Comisiei  de  Analiză  a  Spaţiilor  cu   Altă  

Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  10.05.2022,  iar  comisia a avizat favorabil această solicitare şi a hotărât atribuirea directă a spațiului situat pe str. Eugeniu de Savoya nr.18, ap. 6 și incheierea unui contract de închiriere, pe o perioadă de 3 ani, la tariful de 0,88 lei/mp/lună actualizat anual cu rata inflației, pe anul 2022 tariful de închiriere este de 1,1198 lei/mp/lună.


Având în vedere HCLMT nr. 441/2015- privind aprobarea regulamentului de funcționare și organizare a comisiei de analiză a spațiilor cu altă destinație decât aceea de locuință, a criteriilor de eligibilitate și selecție pentru stabilirea ordinii de prioritate în soluționarea cererilor de atribuire a unui spațiu cu altă destinație decât aceea   de    locuință   către   asociații, fundații, ONG-uri, partide politice, anexa 2 - pentru stabilirea ordinii de 

prioritate în soluționarea cererilor de atribuire a unui spațiu cu altă destinație decât aceea de locuință către asociații, fundații sau federații constituite în baza OG 26/2000, prin încredințare directă cu îndeplinirea condițților prevăzute la anexa 2 a HCLMT amintit, asoaciația a obținut un punctaj de 85 de puncte.

Tariful de închiriere a fost aprobat pentru spațiul  antemenționat, prin HCLMT nr. 254/23.04.2013  privind modificarea Hotararii Consiliului Local al Municipiului Timisoara nr.71/26.02.2013 privind stabilirea tarifelor de  baza  pe   m.p.  la  chiriile  pentru spațiile  cu altă destinație  decât aceea de locuință aflate in administrarea Consiliului Local al Municipiului Timisoara.
           Propunem includerea Asociației de Dezvoltare Intercomunitară ” Polul de creștere Timișoara” la poziția 11 din Anexa la HCLMT nr. 254/ 23.04.2013 privind modificarea Hotărârii Consiliului Local al Municipiului Timișoara nr.71/26.02.2013 privind stabilirea tarifelor de bază pe m.p. la chiriile pentru spațiile cu altă destinație decât aceea de locuință aflate in administrarea Consiliului Local al Municipiului Timișoara.

În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării  activității de către Asociația de Dezvoltare   Intercomunitară ” Polul de creștere Timișoara”  în spațiul antemenționat, apreciem că Proiectul de hotărâre privind atribuirea prin contract de închiriere, pe o perioadă de 3 ani  a spațiului dim Timișoara, str. Eugeniu de Savoya nr. 18, ap.6 către Asociația de Dezvoltare  Intercomunitară ” Polul de creștere Timișoara”, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

